Marco Andreolli

**Marco Giancarlo Andreolli** (lindur më 10 qershor 1986) është një ish futbollist profesionist italian i cili luante si qëndër-mbrojtës.

## Karriera me klube
### Fillimet
Andreolli filloi të luante futboll me skuadrat e moshave të Padovas, përpara se të transferoheshe te Interi në vitin 2003. Ai bëri debutimin e tij në Serie A në moshën 18 vjeç kundër Regginës, gjithashtu në sezonin 2005–06 luajti edhe dy ndeshje të tjera.

Në sezonin 2005–06, Andreolli fitoi Coppa Italia Primavera me ekipin e të rinjëve duke mposhtur Milanin në finale.

Më 29 nëntor 2006, gjatë një ndeshje në Kupën e Italisë kundër Messinës, Andreolli shënoi golin e tij të parë profesionist në minutën e gjashtë.

### Roma
Më 27 korrik 2007, Andreolli firmosi me Romën në një kontratë bashkpronësie si pjesë e marrëveshjes që pa rumunin Cristian Chivu të kalonte në krahun e kundërt; Andreolli kushtoi 3 milion €. Ai shpenzoi pjesën e dytë të sezonit 2007–08 në huazim tek skuadra e Vincenzës në Serie B.

Roma arriti që ta blej përfundimisht kartonin e Andreollit në verën e vitit 2008, duke e huazuar atë sërisht tek Sassuolo që luante në Serie B për të luajtur më rregullisht.

Më 29 tetor 2009, Andreolli shënoi një gol vendimtar në minutën e 94të kundër Fulhamit në ndeshjen e fazës së grupeve të Ligës së Europës, ndeshja përfundoi me rezultatin 1–1.

### Chievo
Në verën e vitit 2010, Andreolli u transferua tek klubi tjetër elitar Chievo Verona për të luajtuar më rregullisht. Për shkak se atij i kishte mbetur edhe një vit kontratë me klubin kryeqytetas, vlera e transferimit ishte vetëm 800,000 €.

Andreolli mori fanellën me numrin 3, dhe bëri debutimin e tij zyrtar pesë ditë më vonë duke luajtur si titullar në ndeshjen hapëse të kampionatit kundër Catanias. Më 24 janar 2011, Inter bleu gjysmën e kartonit të tij nga Chievo për 885.000 €. Andreolli u rikthye në huazim tek Chievo.

### Internazionale
Më 11 maj 2013, u bë zyrtare që Andreolli do të rikthehej si transferim i lirë te Inter. Ai mori fanellën me numrin 6 para nisjes së sezonit 2013–14. 

Ai bëri debutimin e tij pas rikthimit më 3 nëntor 2013 duke luajtur nëntë minutat e fundit të fitores 3–0 jashtë fushe kundër Udineses në Stadio Friuli. Andreolli debutoi edhe në Coppa Italia në dhjetor, duke lujtur 90 minuta në fitoren 3–2 në San Siro kundër klubit modest Trapani. 

Më 18 maj 2014, Andreolli shënoi golin e parë dhe të vetëm të sezonit, golin e parë në humbjen 2–1 jashtë fushe kundër ish skuadrës së tij Chievo, në ndeshjen e fundit të skuadrës për sezonin 2013–14. Kjo ishte ndeshja e fundit si profesionist për kapitenin legjendar Javier Zanetti.

Më 11 janar 2015, Andreolli luajti për herë të parë si kapiten i ekipit në triumfin 3–1 në shtëpi ndaj Genoas. Në intervistën pas ndeshjes, Andreolli tha se të ishe kapiten i Interit ishte një "ëndërr e bërë realitet".

Më 31 gusht, pasi kishte luajtur vetëm dhjetë herë në ligë në dy sezonet e fundit, Andreolli u largua nga Italia për herë të parë, duke u huazuar tek klubi i La Ligas Sevilja, për një sezon. Debutimi i tij erdhi më 11 shtator, në një ndeshje kampionati ndaj Levante UD që u mbyll në barazimin 1–1, duke luajtur në qëndër të mbrojtjes sëbashku me Timothée Kolodziejczak për shkak të mungesës së Adil Ramis. Më 21 nëntor, ai dëmtoi tendinat e akilit në humbjen 2–0 ndaj Real Sociedad, gjë që e la jashtë fushave për pjesën e mbetur të sezonit.

Më 30 qershor 2017, Andreolli u bë lojtar i lirë pasi Interi vendosi të mos i ofronte kontratë për sezonin e ardhshëm.

### Cagliari
Pasi u bë lojtar i lirë, më 7 korrik 2017, Andreolli u bashkua me Cagliarin në një marrëveshje dy-vjeçare. Në sezonin e tij të parë, ai regjistroi 23 paraqitje, duke koleksionuar 1,826 minuta në fushë.

## Karriera ndërkombëtare
Andreolli ka luajtur me ekipet nën-18, nën-19, nën-20 dhe nën-21. Me kombëtaren nën-21, Andreolli ka luajtur nga viti 2006 deri në vitin 2009, ku ka marrë pjesë edhe në dy kampionate europiane, ku në kampionatin e vitit 2009, arritën deri në gjysmë-finale; ai regjistroi gjithsej 24 ndeshje.

## Statistikat e karrierës
*Redaktuar më 23 janar 2015*

## Trofe
;Internazionale
*Coppa Italia Primavera: 2005–06
*Serie A: 2005–06, 2006–07
*Coppa Italia: 2004–05, 2005–06
*Supercoppa Italiana: 2005, 2006

## Shënime 
## Referime 
## Lidhje të jashtme 
*Marco Andreolli  tek inter.it
*Marco Andreolli – Rekordi në kompedicionet e UEFA